
Аларга карата атайын бажы жол-жобосу белгилениши мүмкүн 
болгон товарлардын категорияларынын жана аларды мындай 
бажы жол-жобосуна жайгаштыруунун шарттарынын тизмегине 
өзгөртүү киргизүү жөнүндө 

Бажы бирлигинин Бажы кодексинин 202-беренесинин 3-пунктуна жана Жогорку Евразиялык экономикалык кеңештин 2014-жылдын 23-декабрындагы № 98 чечими менен бекитилген Евразиялык экономикалык комиссиянын Иш регламентине карата № 1 тиркеменин 6-пунктуна ылайык Евразиялык экономикалык комиссиянын Кеӊеши ч е ч т и:
1. Бажы бирлигинин Комиссиясынын 2010-жылдын 20-майындагы 
№ 329 чечими менен бекитилген Аларга карата атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруунун шарттарынын тизмегине тиркемеге ылайык өзгөртүү киргизилсин. 
2. Ушул Чечим расмий жарыяланган күнүнөн тартып 30 календарлык күн өткөндөн кийин күчүнө кирет. 

ТИРКЕМЕ 
Евразиялык экономикалык комиссиянын Кеңешинин 2016-жылдын 30-ноябрындагы № 124 чечимине карата

Аларга карата атайын бажы жол-жобосу белгилениши мүмкүн 
болгон товарлардын категорияларынын жана аларды мындай бажы жол-жобосуна жайгаштыруунун шарттарынын тизмегине киргизилүүчү Ө З Г Ө Р Т Ү Ү

Төмөнкү мазмундагы 15-пункт менен толукталсын:
«15. Бирликтин бажы чек арасы аркылуу алып өтүлүүчү жана расмий эл аралык көргөзмөлөрдү уюштуруу жана өткөрүү үчүн арналган чет өлкөлүк товарлар бажы алымдарын, салыктарды төлөбөстөн жана техникалык жөнгө салуу чараларын колдонбостон атайын бажы жол-жобосуна жайгаштырылат.
Ушул пунктту колдонуунун максаттары үчүн төмөнкүлөр расмий эл аралык көргөзмө деп түшүнүлөт:
аны өткөрүү жөнүндө чечим мүчө мамлекеттин өкмөтү тарабынан кабыл алынган жана анын уюштуруучулары расмий эл аралык көргөзмөнү уюштурууга жана өткөрүүгө мүчө мамлекеттин өкмөтү ыйгарым укук берген мүчө мамлекеттин мамлекеттик бийлик органы же уюм (мындан ары ушул пунктта – ыйгарым укуктуу орган (уюм)) болуп чыккан;
узактыгы 3 жумадан кем эмес, бирок 6 айдан ашык эмес;
көркөмдүк эмес;
анын өткөрүүнүн жүрүшүндө товарларды сатуу максатында өткөрүлбөгөн.
Ушул пунктка ылайык төмөнкү товарларды атайын бажы жол-жобосуна жайгаштырууга жол берилбейт:
Евразиялык экономикалык бирликтин Тышкы экономикалык ишмердигинин бирдиктүү товардык номенклатурасынын 8703 товардык позициясынын моторлуу транспорт каражаттарын жана 8711 товардык позициясынын мотоциклдерин албаганда, мүчө мамлекеттердин мыйзамдарына ылайык акциздик товарларды;
Бирликтин бажы аймагына алып келүүгө тыюу салынган товарларды; 
аларды Бирдиктүү тизмекке ылайык Бирликтин бажы аймагына алып келүү чектелген товарларды;
товарлардын бирдиктүү тизмегине ылайык аларга карата Бирликтин бажы аймагына алып келүүгө жана (же) Бирликтин бажы аймагынан алып кетүүгө уруксат берүү тартиби белгиленген товарларды.
Анда расмий эл аралык көргөзмө өткөрүлүп жаткан мүчө мамлекеттин бажы органына ал мүчө мамлекеттин ыйгарым укуктуу органы (уюму) тарабынан аларды уюштуруу жана өткөрүү үчүн арналган иш-чараларды, товарлардын аталышын, санын жана наркын, товарларды алып өтүүчү жак жөнүндө маалыматтарды, ошондой эле бул товарлардын декларация берүүчүсү жөнүндө маалыматтарды көрсөтүү менен мындай товарлардын максаттык арналышы жөнүндө жазуу жүзүндөгү тастыктоо берүү ушул пункттун биринчи бөлүгүндө көрсөтүлгөн товарларды атайын бажы жол-жобосуна жайгаштыруунун шарты болуп саналат.
Ушул пункттун биринчи бөлүгүндө көрсөтүлгөн товарлар расмий эл аралык көргөзмө өткөрүү аяктаган датадан тартып 6 айдан ашпаган мөөнөткө атайын бажы жол-жобосуна жайгаштырылат жана мындай көргөзмө өткөрүлүп жаткан мүчө мамлекеттин аймагынын чектеринде аны уюштуруунун жана өткөрүүнүн максаттарында гана пайдаланылышы мүмкүн.
Ушул пункттун биринчи бөлүгүндө көрсөтүлгөн, атайын бажы жол-жобосуна жайгаштырылган товарларды сатууну же болбосо башка бир ыкма менен ээлигинен ажыратууну, ал товарларды ижарага берүүнү жана мындай товарларды пайдалануу менен акы төлөнүүчү кызматтарды көрсөтүүнү кошуп алганда, ар кандай коммерциялык иш үчүн пайдаланууга жол берилбейт.
Ушул пункттун биринчи бөлүгүндө көрсөтүлгөн, атайын бажы жол-жобосуна жайгаштырылган товарлар Бажы бирлигинин Бажы кодексине ылайык башка бажы жол-жобосуна, анын ичинде аларды Бирликтин бажы аймагынан расмий эл аралык көргөзмө өткөрүлүп жаткан мүчө мамлекеттин бажы органы тарабынан белгиленген мөөнөттөрдө мындай товарларды пайдалануунун декларация берүүчү билдирген максаттарына жана мөөнөттөрүнө негизденип жана ушул пункттун төртүнчү жана бешинчи бөлүктөрүнө ылайык алып чыгууга жол берген башка бажы жол-жобосуна жайгаштырылат.
Ыйгарым укуктуу орган (уюм) тарабынан берилген жана мындай товарлар расмий эл аралык көргөзмөнү уюштуруунун жана өткөрүүнүн жүрүшүндө толугу менен керектелгендигин ырастоочу документтерди расмий эл аралык көргөзмө өткөрүлүп жаткан мүчө мамлекеттин бажы органына берүүдө ушул пункттун жетинчи бөлүгүндө белгиленген шарттар ушул пункттун биринчи бөлүгүндө көрсөтүлгөн, аны уюштуруунун жана өткөрүүнүн жүрүшүндө толук бойдон керектелген товарларга карата колдонулбайт.».

